**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, pamatojoties uz Covid-19 infekcijas izplatības seku pārvarēšanas likuma 24.pantu, kas nosaka, ka “Pasākumus ar Covid-19 izplatību saistītā valsts apdraudējuma un tā seku novēršanai un pārvarēšanai finansē no budžeta finansētajām institūcijām iedalītajiem valsts budžeta un pašvaldību budžetu līdzekļiem. Ministru kabinets pēc pamatota ministriju pieprasījuma var pieņemt lēmumu par valsts apdraudējuma seku novēršanas un pārvarēšanas pasākumiem, kā arī par finansējuma piešķiršanu no valsts budžeta programmas 02.00.00 "Līdzekļi neparedzētiem gadījumiem"". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Pasaules Veselības organizācijas ģenerāldirektora 2020. gada 30. janvāra paziņojumu, ka Covid-19 uzliesmojums ir uzskatāms par starptautiskas nozīmes ārkārtas sabiedrības veselības apdraudējumu, un Eiropas Slimību profilakses centra ieteikumiem par koronavīrusa Covid-19 izraisīto saslimšanas gadījumu uzraudzību, Nodrošinājuma valsts aģentūra (turpmāk – Aģentūra) operatīvi veica pasākumus, lai pasargātu Iekšlietu ministrijas padotības iestāžu nodarbinātos no saslimstības ar šo īpaši bīstamo infekcijas slimību. Būtiski norādīt, ka minēto iestāžu nodarbinātajiem ir tieša saskare ar iedzīvotājiem, un uzdevumi, ko tās veic, ir tieši saistīti ar noziedzības apkarošanu, sabiedriskās kārtības un drošības aizsardzību, personu tiesību un likumīgo interešu aizsardzību, valsts robežas drošību, glābšanu un civilo aizsardzību, kas ārkārtējās situācijas laikā ir saistīti ar papildu pienākumiem. Saskaņā ar Ministru kabineta 2020. gada 12. marta rīkojuma Nr. 103 “Par ārkārtējās situācijas izsludināšanu” 4.14. apakšpunktu Aģentūrai bija atļauts nepiemērot Publisko iepirkumu likumu preču un pakalpojumu iegādēm, kas nepieciešamas Covid-19 uzliesmojuma izplatības ierobežošanai un attiecīgo pasākumu organizēšanai. Iekšlietu ministrijai tika uzdots veikt papildu finanšu līdzekļu uzskaiti, kas nepieciešami izdevumu segšanai par minētajām iegādēm, un pieprasīt tos no valsts budžeta programmas “Līdzekļi neparedzētiem gadījumiem”. Lielākajā daļā Iekšlietu ministrijas un tās padotībā esošo iestāžu lietošanā un Aģentūras pārvaldīšanā nodoto ēku telpu uzkopšanu nodrošina uzņēmumi, ar kuriem Aģentūrai iepirkuma procedūru rezultātā ir noslēgti pakalpojuma līgumi:- Rīgas un Zemgales reģionā telpu uzkopšanas pakalpojumu saskaņā ar pakalpojuma līgumu Nr. IeM NVA 2020/49-Pak nodrošina SIA "Merivo" (vienotais reģistrācijas Nr. 40203012377);- Kurzemes un Vidzemes reģionā telpu uzkopšanas pakalpojumu saskaņā ar pakalpojuma līgumu Nr. IeM NVA 2020/172-Pak un Nr. IeM NVA 2020/173-Pak nodrošina SIA "CS Komercserviss" (vienotais reģistrācijas Nr. 40003885943);- Ludzas un Daugavpils reģionā telpu uzkopšanas pakalpojumu saskaņā ar pakalpojuma līgumu Nr. IeM NVA 2020/129-Pak un Nr. IeM NVA 2020/123-Pak nodrošina SIA "Max Shine" (vienotais reģistrācijas Nr. 40003966464). Atbilstoši Aģentūrai pieejamajiem finanšu līdzekļiem un līgumos noteiktajam apjomam līdz 2020. gada 30. martam telpu uzkopšana tika veikta vidēji vienu reizi nedēļā darba kabinetos un divas reizes nedēļā koplietošanas telpās. Lai nodrošinātu Slimību profilakses un kontroles centra ieteikumu izpildi un ierobežotu Covid-19 izplatību - ēkās apmeklētājiem redzamās vietās izvietotu roku dezinfekcijas līdzekļus, telpu uzkopšanā izmantotu dezinfekcijas līdzekļus, kā arī lai nodrošinātu horizontālo virsmu, piemēram, galdu virsmu, kāpņu margu un durvju rokturu dezinfekciju - Aģentūra sadarbībā ar uzkopšanas pakalpojumu sniedzējiem pārstrādāja telpu uzkopšanas programmas, palielinot telpu uzkopšanas un dezinfekcijas pasākumu intensitāti, un apzināja pakalpojumu sniedzēju iespējas nodrošināt šādu pakalpojumu apjomu. Sākot no 2020. gada 30. marta Aģentūras pārvaldīšanā esošajās ēkās pakāpeniski (ievērojot pakalpojuma sniedzēju iespējas iegādāties dezinfekcijas līdzekļus un darbaspēka kapacitāti) tika uzsākta telpu uzkopšana katru darba dienu, izmantojot dezinfekcijas līdzekļus, un katru darba dienu tika uzsākta arī visu horizontālo virsmu, kurām bieži pieskaras cilvēki, piemēram, galda virsmu, kāpņu margu, durvju rokturu, dezinfekcija. Iepriekšminēto uzkopšanas pakalpojumu apmaksai par ārkārtējās situācijas laika posmu no 2020. gada 30. marta līdz 9. jūnijam radās papildu izdevumi 236 886 *euro* apmērā. Papildus uzkopšanas pakalpojumu sniedzēju veiktajiem koronavīrusa Covid-19 ierobežošanas pasākumiem Aģentūra veica arī nepieciešamās iegādes, lai uzstādītu aizsargbarjeras, nodrošinātu piekļuves kontroles sistēmas un pasargātu darbiniekus un apmeklētājus no inficēšanās draudiem, 8 505 *euro* apmērā. Ievērojot to, ka Aģentūra uztur un apsaimnieko Iekšlietu ministrijas valdījumā esošos nekustamos īpašumus, un finansējums tam ir nepietiekams, papildu izdevumi, kas radušies saistībā ar Covid-19 uzliesmojumu, un segti no nekustamo īpašumu apsaimniekošanai un uzturēšanai plānotā finansējuma, kompensējami no budžeta programmas 02.00.00 „Līdzekļi neparedzētiem gadījumiem”. Rīkojuma projekts paredz Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai (Nodrošinājuma valsts aģentūrai) finansējumu 245 391 *euro* apmērā, lai segtu izdevumus, kas saistīti ar papildu drošības pasākumiem Covid – 19 izplatības mazināšanai – telpu papildu uzkopšanu ārkārtējās situācijas laikā, kā arī aizsargbarjeru, aizsargstiklu un piekļuves kontroles sistēmu uzstādīšanu.  |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmai-ņas, salīdzi-not ar vidēja termiņa budžeta ietvaru 2022. gadam | izmaiņas, salīdzi-not ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 245 391 | 0 | 0 | 0 | 0 | 0 |
| 2.1. valsts pamatbudžets | 0 | 245 391 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -245 391 | 0 | 0 | 0 | 0 | 0 |
| 3.1. valsts pamatbudžets | 0 | -245 391 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 245 391 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Iekšlietu ministrijai (Nodrošinājuma valsts aģentūrai) finansējumu 245 391 *euro* apmērā, lai segtu izdevumus, kas radušies saistībā ar Covid-19 uzliesmojumu un veiktajiem drošības pasākumiem, tai skaitā:• uzkopšanas un dezinfekcijas pakalpojumiem – 236 886 *euro* (EKK 2244 *“*Nekustamā īpašuma uzturēšana”);• aizsargpasākumu infekcijas izplatības mazināšanai īstenošanai – 8 505 *euro* (EKK 2241 “Ēku, būvju un telpu būvdarbi”– 1046 *euro*; EKK 2244 *“*Nekustamā īpašuma uzturēšana” – 2997 *euro*; EKK 2350 “Iestāžu uzturēšanas materiāli un preces”– 223 *euro*; EKK 5240 “Pamatlīdzekļu un ieguldījuma īpašumu izveidošana un nepabeigtā būvniecība”– 4239 *euro*).Detalizēts izdevumu uzskaitījums pievienots anotācijas pielikumā “Papildu izdevumi saistībā ar COVID-19”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Papildu izdevumi segti no Iekšlietu ministrijas budžeta programmas 40.02.00 “Nekustamais īpašums un centralizētais iepirkums” citiem pasākumiem plānotā finansējuma. Pēc finansējuma pārdales no valsts budžeta programmas 02.00.00 “Līdzekļi neparedzētiem gadījumiem” uz Iekšlietu ministrijas budžeta programmu 99.00.00 “Līdzekļu neparedzētiem gadījumiem izlietojums”, tiks veikta attiecīga izdevumu pārgrāmatošana. Vienlaikus Iekšlietu ministrija virza Ministru kabineta rīkojuma projektu “Par apropriācijas pārdali”, paredzot atbilstoši [Covid-19 infekcijas izplatības seku pārvarēšanas likuma](https://likumi.lv/ta/id/315287-covid-19-infekcijas-izplatibas-seku-parvaresanas-likums) [25. pantam](https://likumi.lv/ta/id/315287-covid-19-infekcijas-izplatibas-seku-parvaresanas-likums#p25) un lai nodrošinātu finansējumu Covid-19 seku novēršanas un pārvarēšanas pasākumiem, veikt apropriācijas pārdali 297 217 *euro* apmērā uz budžeta resora “74. Gadskārtējā valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem” no Iekšlietu ministrijas budžeta programmām un apakšprogrammām, kurās izveidojies līdzekļu ietaupījums. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

03.09.2020. 14:17

1428

G.Avotiņš 67219136

gatis.avotins@agentura.iem.gov.lv

A.Strode 67219602

alda.strode@iem.gov.lv